Աբդի Իփեքչի արենա

**Աբդի Իփեքչի արենա** (, նախկինում հայտնի էր նաև **Աբդի Իփեքչիի անվան սպորտային համալիր**), բազմաֆունկցիոնալ նշանակության նախկին մարզադաշտ, որը գտնվում էր Ստամբուլի Զեյթինբուրնու թաղամասում։ Տեղակայված էր Եդիքուլեում՝ Կոստանդնուպոլսի պարիսպների մոտ։

## Պատմություն
Նախագծվել է 1979 թվականին, իսկ շահագործման հանձնվել՝ 1989 թվականի հունիսի 3-ին՝ մի քանի տարի շարունակ ընդհատումներով ուղղորդված շինարարությունից հետո։ Անվանակոչվել է թուրք հայտնի լրագրող Աբդի Իփեքչիի անունով։ Շուրջ երկու տասնամյակ Ստամբուլում եղել է բասկետբոլի գլխավոր արենան։ Մարզադաշտը հյուրընկալել միջազգային նշանակության մի շարք հանդիպումներ։ Այստեղ իրենց միջազգային հանդիպումներն անց են կացրել նաև «Անադոլու Էֆես», «Ֆեներբահչե», «Գալաթասարայ» և «Բեշիքթաշ» բասկետբոլային ակումբները։ Մարզադաշտում կայացել են նաև համերգներ։

Այդուհանդերձ, մարզադաշտի նշանակությունն ընկավ 2010 թվականից հետո, երբ բացվեց Սինան Էրդեմ Դոմը, որը դարձավ Ստամբուլի ամենամեծ սպորտային արենան։ 

### Փակում
ձախից|մինի|Համալիրի ապամոնտաժումը, 2018 թվականի փետրվար։
2016-2017 մրցաշրջանից հետո սպորտային արենան փակվել է։ Այն ապամոնտաժվեց 2018 թվականի սկզբին։ Դրա տեղում կառուցվել է բասկետբոլի վերապատրաստման և զարգացման կենտրոն։ «Անադոլու Էֆես» և «Գալաթասարայ» բասկետբոլային ակումբները 2017-2018 մրցաշրջանի սկզբում իրենց խաղերն անցկացրեցին Սինան Էրդեմ Դոմում։ Արդեն 2024 թվականից երկուսն էլ իրենց հանդիպումներն անց են կացնում Բասկետբոլի զարգացման կենտրոնում։ Առաջիկա տարիներին «Գալաթասարայ»-ը ևս նախատեսում է տեղափոխվել նորակառույց արենա։ 2012 թվականին «Ֆեներբահչե»-ն էլ տեղափոխվել է սեփական Ülker սպորտային համալիր։

## Ենթակառուցվածքներ
Ընդհանուր առմամբ սպորտային արենան ուներ 12,270 նստատեղ։ Այն հյուրընկալել է ազգային և միջազգային սպորտային մի շարք իրադարձություններ, այդ թվում՝ բասկետբոլի, վոլեյբոլի, ըմբշամարտի ու ծանրամարտի հանդիպումներ։ Ի թիվս այլ միջոցառումների, այստեղ կազմակերպվել են նաև համերգներ և խորհրդաժողովներ: Արենայում եղել է միավորների բազմաֆունկցիոնալ վիզուալ տախտակ, վեց առցանց հաշվիչ համակարգ, չորս հանդերձասրահ, երկու ինտերնետ սրահ, մամուլի կենտրոն, բազմաֆունկցիոնալ նշանակության երկու գրասենյակ, VIP սենյակներ և այլն։ Արենայի ավտոկայանատեղիում միաժամանակ կարող էր կայանել 1500 ավտոմեքենա։

## Միջոցառումներ և իրադարձություններ
«Գալաթասարայ» սպորտային ակումբի բասկետբոլի տղամարդկանց և կանանց թիմերը 2009-2010 մրցաշրջանում Թուրքիայի լիգայի իրենց տնային հանդիպումները անց են կացրել Աբդի Իփեքչի արենայում։

Աբդի Իփեքչի արենայում կայացել են հետևյալ կարևոր միջոցառումները և իրադարձությունները.

* 1992 - Բասկետբոլի Եվրալիգայի մեկ քառորդ փուլ
* 1995 - Եվրալիգայի գավաթի եզրափակիչ
* 1996 - ՖԻԲԱ Եվրոսթարս
* 1997 - Spice Girls ստամբուլյան համերգ
* 2001 - Depeche Mode-ի համերգ
* 2001 - Եվրոպայի բասկետբոլի առաջնության եզրափակիչ խաղ
* Եվրատեսիլ 2004 երգի մրցույթ
* 2005 - Ֆիլ Քոլինզի համերգ
* 2007 - Էնրիկե Իգլեսիասի համերգ
* 2009 - Եվրոպայի լողի առաջնություն
* 2009 - Եվրոպայի տղամարդկանց վոլեյբոլի առաջնություն
* 2010 - Բասկետբոլի համաշխարհային առաջնություն
* 2011 - Ձյուդոյի եվրոպայի առաջնություն
* 2012 - Բասկետբոլի եվրալիգայի կանանց առաջնության մեկ ութերորդ փուլ
* 2014 - Բասկետբոլի կանանց համաշխարհային առաջնություն

## Ծանոթագրություններ

## Արտաքին հղումներ
*Arena page on TBF website 

Կատեգորիա:1986 հիմնադրումներ Թուրքիայում
Կատեգորիա:Թուրքիայի մարզադահլիճներ